Diari Oficial de la Generalitat Valenciana


Sumari del DOGV 1428, del 22-11-1990 (1990/819496)

DECRET 180/1990, de 12 de novembre, del Consell de la Generalitat Valenciana, pel qual s'aprova la integració de determinat personal laboral fix que presta serveis en Institucions del Servei Valencià de Salut, en els règims estatutaris.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/11/12/180/dof/vci/html**

### Dades del document

Número de DOGV
:   1428

Data del DOGV
:   22-11-1990

Secció del DOGV
:   DISPOSICIONS GENERALS

Número del document
:   1990/819496


Data del document
:   12-11-1990

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 180/1990, de 12 de novembre, del Consell de la Generalitat Valenciana, pel qual s'aprova la integració de determinat personal laboral fix que presta serveis en institucions del Servei Valencià de Salut en els règims estatutaris.  
El Reial Decret 1206/1989, de 6 d'octubre, sobre integració de personal laboral fix en els règims estatutaris de la Seguretat Social, ha establert les bases per tal d'unificar el règim jurídic de col·lectius professionals vinculats directament i exclusivament amb l?Institut Nacional de la Salut, a través d'Institucions Sanitàries la gestió de les quals no ha estat transferida a les Comunitats Autònomes, evitant així diferenciacions en el tractament jurídic, tant pel que fa a l'aspecte retributiu com al de les condicions laborals en general de divers personal que, per raons històriques diferents i, tot i tenint una relació laboral estable amb l?Institut Nacional de la Salut, estava exclòs de l'aplicació dels Estatuts de Personal de les Institucions Sanitàries de la Seguretat Social.  
Aquest Decret, que afecta exclusivament els col·lectius professionals inclosos en el seu article 3 i no el personal laboral de la Generalitat Valenciana, tot i el supòsit de tractar-se de col·lectius la gestió dels quals s'haja traspassat al Servei Valencià de Salut, defineix les bases de la integració en l'àmbit de gestió d'aquest organisme i suposa una pas més en l'esforç de clarificació i homologació de les diverses modalitats de personal existents en el Servei Valencià de Salut, amb la seua correlació de simplificació i alleugeriment de la gestió.  
Així mateix, es recull com a efectivitat econòmica de la integració, la data d?1 de gener de l'actual, atés allà convingut en els acords de 3 d'octubre de 1990 sobre retribucions del personal dependent del Servei Valencià de Salut.  
En virtut d'això, després d'haver-se mantingut reunions amb els sindicats amb representació majoritària en el Servei Valencià de Salut, a proposta del Conseller de Sanitat i Consum i amb la deliberació prèvia del Consell de la Generalitat Valenciana, en sessió realitzada el dia 12 de novembre de 1990,  
DECRETE:  
Article primer  
El personal que a l?entrada en vigor d'aquesta disposició   
tingués la condició de laboral fix en Institucions o Centres Sanitaris del Servei Valencià de Salut i es trobara inclòs en alguns dels supòsits que es determinen en l'article 3, podrà integrar-se en el corresponent règim estatutari de la Seguretat Social en els termes i condicions establertes per aquest Decret i les normes que el despleguen, quan la seua categoria laboral siga homologable a les establertes per al personal estatutari.  
Article segon  
El personal laboral fix inclòs en algun dels supòsits de l'article 3, que en la data d'entrada en vigor de la present disposició es trobe en situació d?excedència, podrà exercir l?opció d'integració com a personal estatutari en les condicions establertes en ella, sempre que no transcórrega el termini previst per a cada cas en la normativa d'origen, o que en cas d'haver transcorregut aquest termini, hagués sol·licitat el reingrés amb anterioritat i no li hagués estat concedit. En aquests supòsits, el sol·licitant serà integrat com a excedent, i el seu reingrés al servei actiu s'efectuarà en la forma que determine l?Estatut de Personal de la Seguretat Social que en cada cas siga d'aplicació.  
Article tercer  
Als efectes dels articles anteriors s'entendrà per personal laboral fix, l?inclòs en algun dels següents supòsits:  
a) Metges d?Urgència Hospitalària inclosos en l?àmbit d'aplicació de l?Ordre de 7 de febrer de 1983 (BOE 10.02.83) i que com a conseqüència de l?opció prevista en la disposició transitòria primera d?aquesta Ordre i en la disposició transitòria primera de l?Ordre de 2 d'agost de 1985 (BOE 28.08.85) tingueren nomenament com a Metges d?Urgència Hospitalària.  
b) Personal facultatiu que es trobe en la situació de ad personam prevista en la disposició addicional segona del Reial Decret 701/1977, de 28 de març (BOE 20.04.77), i en les disposicions addicionals primera i tercera de l?Ordre de 26 de novembre de 1976 (BOE 30.11.76), així com el personal subjecte a l?àmbit d'aplicació de l?Ordre de 26 març de 1988 de la Conselleria de Sanitat i Consum (DOGV 05.04.88).  
c) Personal titulat superior no sanitari, no regulat específicament en l?Estatut de Personal no Sanitari, que preste serveis en Institucions Sanitàries a l?empara d?allò disposat en l?article 175 del, actualment derogat pel que fa a hospitals pel Reial Decret 521/1987, de 15 d'abril (BOE 16.04.87), Reglament General per al Règim, Govern i Servei de les Institucions Sanitàries de la Seguretat Social (BOEs 19.07.72 i 16.07.73), modificat per l?Ordre de 31 d'octubre de 1981 (BOE 10.11.81).  
d) Personal laboral fix de l'antic Hospital «Jaume I» de la Creu Roja Espanyola.  
e) Personal que, en virtut d'una sentència judicial o resolució administrativa fermes, anteriors a l?entrada en vigor d'aquest Decret, tinga la consideració de laboral fix, així com el personal que posseesca igual condició com a conseqüència del règim jurídic que haja tingut en organismes o institucions integrades en el Servei Valencià de Salut, tret del personal subjecte al Conveni Col·lectiu del personal laboral al servei de la Generalitat Valenciana, fins i tot en el supòsit que la gestió d'aquest personal haja estat traspassada al Servei Valencià de Salut.  
Article quart  
El règim econòmic, jurídic i de prestació de serveis del personal que hi siga integrat, serà el corresponent a l'Estatut i normes de desplegament que en cada cas els siga d'aplicació, segons la seua categoria laboral i el compliment per part dels sol·licitants, dels requisits de titulació prevists en la disposició addicional del Reial Decret- Llei 3/1987, d'11 de setembre, i, si escau, de la legislació específica que els siga d'aplicació per l'exercici professional del qual es tracte.  
En el supòsit que existira personal la categoria laboral del qual no fóra homologada a la dels corresponents Estatuts de Personal, no els serà d?aplicació allò previst en aquest Decret, i conservarà el seu règim laboral d'origen.  
Article cinqué  
El personal que no s'integre en els Estatuts de Personal de la Seguretat Social conservarà el règim econòmic i jurídic que es derive de la seua situació d'origen, tret de l?inclòs a l'article 3.b) d?aquest Decret, el qual, si no hi formula una opció, quedarà rescindida la relació jurídica que l?uneix amb el Servei Valencià de Salut.  
Article sisé  
La integració del personal ad personam es produirà en cas de vacant, sense que això puga suposar en cap cas la mobilitat forçosa fora de la localitat on actualment preste serveis.  
Article seté  
La integració del personal afectat per aquest Decret en els règims estatutaris de la Seguretat Social, tindrà efectes econòmics des de l'1 de gener de 1990, tret del personal excedent, a qui l?efectivitat econòmica li serà d'aplicació a la data del reingrés, i per a aquell inclós en l'article 3.b) d'aquest Decret, a qui l?efectivitat econòmica li serà d'aplicació a la data de la seua integració en cas de vacant o, si escau, amb ocasió de la constitució d'Equips d?Atenció Primària en la Zona de Salut on actualment presten serveis.  
DISPOSICIO DEROGATORIA  
Queden derogades, en l'àmbit de la Comunitat Valenciana, totes aquelles normes d'igual o inferior rang que s'oposen a allò disposat en aquest Decret.  
DISPOSICIONS FINALS  
Primera  
Es faculta el Conseller de Sanitat i Consum perquè dicte les disposicions que siguen necessàries per a l'aplicació i el desplegament d'aquest Decret, i específicament per tal de declarar l'amortització i, en el seu cas, transformació en les corresponents places de personal estatutari, de les places d'origen del personal que opte per la integració en els règims estatutaris, així com de les vacants que es produesquen de personal laboral que no s'hi integre. L?aplicació d'aquesta norma no suposarà, en cap cas, un increment en el nombre de llocs de treball existents en el Servei Valencià de Salut.  
Segona  
El present Decret vigirà el mateix dia de la seua publicació en el Diari Oficial de la Generalitat Valenciana.  
València, 12 de novembre de 1990.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI